કૅમ્પા કોલા કમ્પાઉન્ડમાં ગેરકાયદે ૧૦૨ ફ્લૅટ્સ બાંધવાના મુદ્દે ચાલી રહેલી લડાઈને પગલે સુધરાઈએ આવાં ગેરકાયદે બાંધકામો પ્રતિ ઉદાસીન વલણ છોડી દઈને આક્રમક વલણ લીધું છે અને ગયા બુધવારે ગિરગામ ચોપાટીમાં સુમેર ગ્રુપ દ્વારા બાંધવામાં આવેલા ૧૩ માળના સુમેર હાઇટ્સ બિલ્ડિંગમાં વિવિધ કાયદાઓનો ભંગ થયો હોવાથી મહારાષ્ટ્ર રીજનલ ઍન્ડ ટાઉન પ્લાનિંગ (પ્ય્વ્ભ્) ઍક્ટ હેઠળ નોટિસ ફટકારી હતી. બિલ્ડરે ચાર ગેટ ગેરકાયદે બાંધ્યા હોવાની તથા ફૂટપાથ પર અતિક્રમણ કર્યું હોવાની ફરિયાદ બાદ આ પગલું લેવામાં આવ્યું છે. આ ગેરકાયદે ગેટ્સ ૧૫ દિવસમાં તોડી પાડવાનો આદેશ સુધરાઈએ આપ્યો હતો.